Diari Oficial de la Generalitat Valenciana


Sumari del DOGV 3914, del 10-01-2001 (2000/10397)

Rotlle d'apel·lació número 78/2000. Cèdula de notificació.
----------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/10805


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 78/2000. Cèdula de notificació. [2000/A10321]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que, en virtut del que s'ha acordat mitjançant la resolució del dia d'avui, dictada en el rotlle d'apel·lació número 78/2000, procedent del judici verbal número 149/1998, del Jutjat de Primera Instància número 4 de Paterna, s'ha acordat notificar a l'apel·lada incompareguda en aquesta alçada, que es dirà més avall, la sentència dictada en l'esmentat rotlle, que té l'encapçalament i decisió següents:
  
"Encapçalament
  
Audiència Provincial de València
  
Secció Novena
  
Sentència número 873/2000
  
Magistrats:
  
- José Martínez Fernández
  
- María Carmen Escrig Orenga.
  
- María Antonia Gaitón Redondo.
  
València, 25 de novembre de 2000
  
La Secció Novena de l'Audiència Provincial de València, sent-ne magistrada ponent María Carmen Escrig Orenga, ha vist aquest rotlle d'apel·lació número 78/2000, procedent de les actuacions de judici verbal civil promogudes davant del Jutjat de Primera Instància número 4 de Paterna, amb el número 149/1998, entre les parts següents: d'una banda, com a demandant apel·lant, Winterthur, SA, representat per la procuradora dels tribunals Margarita Sanchis Mendoza, i d'una altra, com a demandat apel·lat impugnant, Ges Seguros, SA, representat pel procurador dels tribunals Javier Arribas Valladares, i com a demandat apel·lat la senyora Alicia Valiente i el senyor Juan Oller, incomparegut en aquesta alçada, sobre la reclamació d'una quantitat; hi ha interposat un recurs el demandant apel·lant.
  
Decisió
  
Estimem el recurs d'apel·lació interposat per la representació de l'entitat Winterthur Seguros Generales, SA, de Seguros y Reaseguros, contra la sentència de data 23 de juliol de 1999, dictada en les actuacions número 149/1998 del Jutjat de Primera Instància número 4 de Paterna, la qual revoquem, i en lloc seu, estimant la demanda, condemnem la senyora Alicia Valiente, el senyor Juan Oliver i la Compañía Aseguradora Ges Seguros, SA, a indemnitzar solidàriament l'actor amb la suma de 107.345 pessetes, quantitat que meritarà els interessos establits en l'article 20 de la Llei de Contracte d'Assegurança des de la data del sinistre fins al seu pagament complet.
  
Els demandats han de pagar les costes de la primera instància. No es fa condemna expressa del pagament de les causades en aquesta alçada.
  
Notifiqueu aquesta resolució a les parts comparegudes, i quan pertoque, torneu les actuacions originals al jutjat de procedència, amb el certificat literal d'aquesta mateixa resolució i l'ofici corresponent.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem."
  
I, perquè el que s'ha acordat es complisca i valga de notificació als apel·lats incompareguts en aquesta alçada, senyor Juan Oller i senyora Alicia Valiente, amb la prèvia fixació d'aquest edicte al tauler d'anuncis d'aquesta Secció i la seua publicació en el Diari Oficial de la Generalitat Valenciana, lliure i expedisc aquest edicte.